আর যারা সাধারণভাবেই মানুষ হত্যা করা, গুয়ানতানামো বে’ মার্কা নির্যাতনকে সমর্থন করে, উ্ল্লসিত হয়, তারা ক্ষমতার অপব্যবহার ঘটানোর সুযোগ পাইলে কি না করতে পারে? তাদের মধ্যে সদাসদ কিই বা থাকতে পারে? এমন অবস্থায় আসলে চিনতে হবে সে লোকটি আসলেই কোন চরিত্রে অবস্থান করছে। সে কি মানুষ হত্যা সমর্থন করে, উল্লসিত হয়? যদি তাই হয়, সে তো ধর্ষণও সমর্থন করতে পারে। সে যতোই বলুক না কেন, যে তা সমর্থন করে না। সে যতোক্ষণ না ওই উর্দিযুক্ত ক্ষমতাপ্রাপ্ত না হচ্ছে, ততোক্ষণ তো তার ইগো সম্পর্কে কিছুই আন্দাজ করা যাবে না। তবে ইগো’র ভাষা মোটামুটি সব ক্ষেত্রেই প্রায় অভিন্ন হয়ে থাকবে। সেটা আপনি ভালোমতো দেখলেই বুঝবেন। সবার আগে আপনাকে নিশ্চিত হতে হবে কতোটা জেনেশুনে আপনি মুসলিম অথবা মুসলিম না। অমুসলিম হলেই খুনি হবে, ধর্ষণকারী হবে সেটা কিছুতেই হতে পারে না। কিন্তু যারা হত্যাকারী, যারা ধর্ষণকারী বা এসবের সমর্থনকারী, তাদেরকে কি মুসলিম বলা হয়েছে? এটা শনাক্ত করতেও তো আমাকে সেই নিশ্চিতি আদায় করতে হবে। সেটা কিসের ওপর, কোন ধরনের লোকের তথ্যের ওপর নিশ্চিত হবো। এখন আপাদমস্তক মিথ্যুক বা এন্টি ইসলাম হিসেবে পরিচিত কেউ যদি একটি সত্যও বলে, তখন তাতে একজন স্বাভাবিক মানুষ হিসেবেও যদি একটু দ্বিধা ক্রিয়া করে, লোকটি সত্য বলেছে কিনা, তখন আমি কি করতে পারি? এক্ষেত্রে সত্যটি যদি আমি সন্দেহ করি, সেটা তো আমার দোষ হতে পারে না, বড় জোর তা একটি ভুলই হতে পারে। সেক্ষেত্রে বরং ভুল করাই ভালো বলে মনে করি। কিন্তু নিজের অজান্তে যদি এমন ভুল করি, যা মিথ্যুকের মিথ্যাকেই সমর্থন করা হয়ে যায়, তখন তো আমি তার অন্যায়ের সমান ভাগিদার হয়েই থাকবো। নয় কি? তবে কারো রাজনৈতিক অবস্থানই যদি হত্যা ও ধর্ষণকারীদের পক্ষে, তাদের তো সমর্থন করতে পারি না। যতোদিন আমি সাধারণ মানুষদের অন্তর্গত আছি। হ্যাঁ, আমি সাধারণ মানুষদেরই একজন। তবে বুদ্ধিবৃত্তিকভাবে সাধারণের পর্যায়ে থাকতে ইচ্ছুক নই। কোনো রাজনৈতিক পক্ষেও নয়। আমি সব কিছুকেই তুল্যমূল্য করে বিবেচনা করতে চাই। সেই বিচার বিবেচনার মানদÐ সকলের না থাকুক, আমার তো একটি আছেই। একে আমি এড়িয়ে যাবো কোনো স্পর্ধায়?